9บจ.เจาะกลุ่มใหม่แคนาดาสนปตท.
ตลาดหลักทรัพย์เดินหน้าโรดโชว์ดึงดูดผู้ลงทุนกลุ่มใหม่ในสหรัฐ แคนาดา ญี่ปุ่น
8 ส.ค. 2555

ตลาดหลักทรัพย์เดินหน้าโรดโชว์ดึงดูดผู้ลงทุนกลุ่มใหม่ในสหรัฐ แคนาดา ญี่ปุ่น 
นายชนิตร ชาญชัยณรงค์ รองผู้จัดการ สายงานผู้ออกหลักทรัพย์และบริษัทจดทะเบียน ตลาดหลักทรัพย์แห่งประเทศไทย (ตลท.) เปิดเผยว่า ตลาดหลักทรัพย์ร่วมกับบริษัทหลักทรัพย์ ไดวา จัดงาน “Thailand corporate day: Stepping up domestic demand” เมื่อวันที่ 29 ก.ค.3 ส.ค.ที่ผ่านมา ที่เมืองซานฟรานซิสโก ประเทศสหรัฐ เมืองโตรอนโต ประเทศแคนาดา และกรุงโตเกียว ประเทศญี่ปุ่น โดยบริษัทจดทะเบียน (บจ.) จำนวน 9 บริษัท พบกับผู้ลงทุนโดยตรงกว่า 70 กองทุน ผ่านการนำเสนอข้อมูลและประชุมร่วมกันกว่า 120 ครั้งตลอดทั้งงาน
ทางด้านนายสุรงค์ บูลกุล ประธานเจ้าหน้าที่บริหารการเงิน บริษัท ปตท. (PTT) หนึ่งในคณะผู้บริหารที่ร่วมเดินทางในครั้งนี้ กล่าวว่า ถือเป็นความสำเร็จในการนำเสนอข้อมูลให้แก่ผู้ลงทุนในประเทศใหม่ๆ ที่มีความสนใจในธุรกิจพลังงาน เช่น ที่ประเทศแคนาดา ซึ่งผู้ลงทุนกลุ่มนี้อาจยังไม่มีโอกาสได้รับข้อมูลตรง บจ.ไทยมากนัก จึงมีการแลกเปลี่ยนความคิดเห็นและแนวทางในการดำเนินธุรกิจ จนทำให้เกิดความมั่นใจในศักยภาพของบริษัทและแนวโน้มของเศรษฐกิจไทย